《抱病屏迹人事颇废乡人有以简礼见责者聊以解》
明代·殷迈

衰迟犹苦病侵凌，筋力徇人愧不能。
万事逢迎浑似梦，十年栖息只如僧。
闲来烟篆留松月，定起蒲团映佛灯。
尘世马牛从尔唤，太虚谁识本无称。

作者简介：（1512—1581）明应天府溧阳人，字时训，号白野。嘉靖二十年进士。授户部主事，改南京吏部验封司主事。隆庆时历江西按察使、四川右布政使。万历时官至南京礼部右侍郎管国子监事。恬淡寡交，然与意气相投者贻书不远千里，以学术相辩證。